Krilasta lopatica
Krilasta lopatica (lat. scapula alata) je skeletno medicinsko stanje u kojem lopatica strši iz leđa osobe u abnormalnom položaju. U rijetkim stanjima ima potencijal da dovede do ograničene funkcionalne aktivnosti u gornjim ekstremitetima uz koje se nalazi. Može uticati na sposobnost osobe da podiže, vuče i gura teške predmete. U nekim ozbiljnim slučajevima, sposobnost obavljanja dnevnih aktivnosti, kao što je presvlačenje i pranje kose može biti otežana. Naziv ovog stanja potiče od njegovog izgleda, sličnosti krilu, zbog položaja medijalne ivice lopatica koje strše ravno iz leđa. Uočeno je da krila skapule poremete skapulohumerusni ritam, što doprinosi smanjenju fleksija i abdukcije gornjeg ekstremiteta, kao i gubitku snage i izvor značajnog bola. Krilasta lopatica smatra se normalnim držanjem male djece, ali ne i starije djece i odraslih.